Думаю, ты ўжо звяртаў увагу на сугучнасць такіх слоў, як сябры і сербы. У гэтым, напэўна, ёсць своеасаблівы, а магчыма, і нейкі таямнічы, сэнс. Так ці інакш, для беларусаў сербы ніколі не былі ворагамі, гэтыя два народы ніколі не ваявалі між сабою. Наадварот, неаднойчы разам супрацьстаялі ворагам-заваёўнікам. А інакш і не павінна быць, паколькі іх яднае не толькі сяброўства, але і сваяцтва – адны карані, агульны радавод, а таксама падобныя гістарычныя шляхі ад глыбокай старажытнасці і да цяперашняга часу.